किसानों के उग्र आंदोलन के बीच एक किसान की मौत
एक तरफ जहाँ पूरे महाराष्ट्र में किसान सरकार के खिलाफ सड़क पर उतर कर आंदोलन कर रहे है। तो वही इस बीच नाशिक से बुरी खबर आ रही है जहाँ पर प्रदर्शन करते समय एक किसान को दिल का दौरा पड़ने से उसकी मौत हो गयी.मृतक किसान का नाम अशोक मोरे है।
जानकारी के मुताबिक मृतक अशोक मोरे, आंदोलन में किसान क्रांति मोर्चा में शामिल थे, नाशिक के येवला में पीपलगांव जलाल टोल नाका पर प्रदर्शन कर रहे थे। इसी बीच प्रदर्शन कर रहे किसानों और पुलिस के बीच झड़प हो गयी और देखते ही देखते किसानों के आंदोलन ने हिंसक रूप धारण कर लिया और पुलिस पर पथराव शुरू कर दिया। जवाब में पुलिस ने किसानों पर लाठी चार्ज किया, लाठी चार्ज के बाद प्रदर्शन कर रहे किसान इधर उधर भागने लगे और इसी भगदड़ में अशोक मोरे नामक किसान को हार्ट अटैक आ गया अस्पताल ले जाने से पहले ही उसकी मौत हो गयी।
गौरतलब है महाराष्ट्र में किसान हड़ताल पर हैं और वो जगह जगह प्रदर्शन कर रहे हैं। हालांकि पुलिस ने हिंसक प्रदर्शन के बाद नाशिक के येवला से किसानों को गिरफ्तार किया है।